આપને જણાવી દઈએ કે તમામ મોબાઈલ યુઝર્સને પોતાના મોબાઈલ નંબરને આધાર કાર્ડ સાથે લિંક કરાવવો અત્યંત જરૂરી બની જાય છે. મોબાઈલ નંબરને આધાર કાર્ડ સાથે લિંક કરાવવાની છેલ્લી તારીખ 28 ફેબ્રુઆરી 2018 છે. ઈનકમ ટેક્સ ફાઈલ કરાવવા માટે આધારકાર્ડ અને પાનકાર્ડ લિંક કરાવેલું હોવું જરૂરી છે. આધાર અને પાનકાર્ડને લિંક કરાવવા માટીની સમય મર્યાદા વધારીને 31 ડિસેમ્બર 2017 સુધી કરવામાં આવી છે. સરકારી યોજનાઓ અંતર્ગત લાભ મેળવવા માટે આધારકાર્ડને બેંકના ખાતા સાથે લિંક કરાવવું પણ અનિવાર્ય બની ગયું છે. પેન્શન, એલપીજી સિલીન્ડર, સરકારી સ્કોલરશિપ, વગેરે માટે આધારકાર્ડની જાણકારી આપવી અત્યંત જરૂરી છે. સરકારે હવે ડ્રાઈવઈન લાયસન્સ માટે પણ આધારકાર્ડ અનિવાર્ય કર્યું છે જેની અંતિમ તારીખ 31 ડિસેમ્બર 2017 છે.